Diari Oficial de la Generalitat Valenciana


Sumari del DOGV 9917, del 19-08-2024 (2024/8502)

RESOLUCIÓ de 12 d’agost de 2024, de la Presidència de l’Acadèmia Valenciana de la Llengua, per la qual es convoca la provisió, pel sistema de concurs específic, d’un lloc de treball vacant de naturalesa funcionarial, sector administració especial, grup A2 (concurs 5/2024).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9917

Data del DOGV
:   19-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8502

CVE
:   RYAT-J-8966-5320

Data del document
:   12-08-2024

Organisme emissor
:   Acadèmia Valenciana de la Llengua

Tipus de document
:   Resolució

D’acord amb els apartats *c*) i *e*) de l’article 19 de la Llei 7/1998, de 16 de setembre, de la Generalitat, de creació de l’Acadèmia Valenciana de la Llengua, i vist que en la plantilla hi ha un lloc del grup A2, corresponent a l’Administració especial, la provisió del qual s’ha d’efectuar pel sistema de concurs, de conformitat amb el que disposen els articles 110 i següents de la Llei 4/2021, de 16 d’abril, de la funció pública valenciana, i dels articles 38 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana.

RESOLC

Convocar, per a la seua provisió, el lloc de treball que es detalla en la base primera d’esta resolució, d’acord amb les bases següents:

*Primera. Lloc que s’ha de proveir*

Lloc de treball número 13.

Denominació: tècnic mitjà o tècnica mitjana en noves tecnologies.

Adscripció orgànica: Unitat de Recursos Lingüísticotècnics.

Localitat: València.

Naturalesa: funcionarial.

Sector: administració especial.

Grup: A2.

Complement competencial: 22.

Complement d’exercici del lloc: AVL10.

Requisits:

– Cos A2-03 o equivalent en altres institucions de la Generalitat.

– Certificat C2 de valencià.

Forma de provisió: concurs específic.

Funcions: dissenyar i executar els treballs tècnics de desenrotllament de noves tecnologies lingüístiques, així com qualsevol altra de caràcter lingüístic general, encomanats pels òrgans de govern de l’Acadèmia.

*Segona. Participants*

1. Poden participar en esta convocatòria els funcionaris de carrera de la Generalitat del mateix grup i sector dels llocs que es convoquen, que estiguen en possessió dels requisits i les condicions exigits en la classificació del lloc i els mantinguen durant tot el procés fins al dia de la presa de possessió.

2. El personal amb destinació definitiva ha d’haver estat un mínim de dos anys en el seu lloc de treball obtingut amb caràcter definitiu, llevat dels supòsits assenyalats en l’apartat 7 de l’article 114 de la Llei 4/2021, de la funció pública valenciana.

El personal en excedència voluntària per interés particular ha d’haver estat un mínim de dos anys en esta situació, d’acord amb el que disposa l’article 147.1 de la Llei 4/2021, de la funció pública valenciana.

*Tercera. Presentació de sol·licituds*

Les sol·licituds es presentaran en el registre electrònic de l’Acadèmia Valenciana de la Llengua (<https://www.avl.gva.es/seuelectronica>) per mitjà del tràmit «Sol·licitud d’assumptes diversos», en el termini de quinze dies hàbils, comptats des de l’endemà de la publicació d’esta convocatòria en el *Diari Oficial de la Generalitat Valenciana*. Caldrà indicar en la sol·licitud el número i la denominació de la convocatòria. A la sol·licitud s’ha d’adjuntar la còpia digital del DNI del sol·licitant i la documentació justificativa dels mèrits al·legats.

Per a acreditar el compliment dels requisits, competències i capacitats es presentarà un certificat del Registre de Personal de la Generalitat o del departament de personal de la institució estatutària a què pertany la persona aspirant.

*Quarta. Barem de mèrits*

1. L’avaluació dels mèrits dels concursants constarà de dos fases, una de mèrits generals i una altra d’específics, i s’ha de fer d’acord amb el que establix la present base.

A) Primera fase. Mèrits generals

La puntuació màxima a obtindre en la primera fase és de 54 punts.

1) Antiguitat i pertinença al cos: la puntuació màxima possible a obtindre en el present apartat serà de 20 punts, i no es podran computar més de 10 punts en antiguitat ni més de 10 punts en pertinença al cos.

1.1) Antiguitat: es valorarà a raó de 0,04 punts per cada mes complet de servici actiu com a personal funcionari de carrera en les diferents administracions públiques. A este efecte també es computaran els servicis reconeguts a l’empara del que disposa la Llei 70/1978, de 26 de desembre, de reconeixement dels servicis previs en l’Administració pública. La puntuació màxima possible a obtindre en este apartat serà de 10 punts.

1.2) Temps de pertinença al cos: es valorarà a raó de 0,04 punts per cada mes complet de servici en actiu en el cos, escala o agrupació professional funcionarial en què estiga classificat el lloc objecte de la convocatòria. La puntuació màxima possible a obtindre en este apartat serà de 10 punts.

Amb esta finalitat també es computaran en este apartat:

a) Els servicis prestats com a personal funcionari de carrera de la Generalitat amb anterioritat a la integració en els cossos, escales o agrupacions professionals funcionarials previstos en la LOGFPV, en el mateix grup de classificació que, d’acord amb les equivalències previstes en la disposició addicional sisena de la mencionada llei, es corresponga amb el grup o subgrup del cos, escala o agrupació professional funcionarial en què estiga classificat el lloc de treball objecte de la convocatòria.

b) Els servicis prestats com a personal laboral fix amb anterioritat a l’adaptació de la seua relació jurídica a la naturalesa del lloc, sempre que es referisquen al mateix grup de classificació que, d’acord amb les equivalències previstes en la disposició addicional sisena de la LOGFPV, es corresponga amb el grup o subgrup del cos, escala o agrupació professional funcionarial en què estiga classificat el lloc de treball objecte de la convocatòria.

c) Els servicis prestats en llocs de treball del cos, escala o agrupació professional funcionarial adscrits a un grup o subgrup inferior, quan estos llocs hagen sigut objecte d’un pla d’ordenació de personal que contemplara la reclassificació del col·lectiu professional.

2) Carrera professional: la puntuació màxima possible a obtindre en el present apartat serà de 5 punts, obtinguts pels conceptes següents:

2.1) Grau de desenvolupament professional reconegut: es valorarà el grau de desenvolupament professional reconegut corresponent al grup o subgrup professional en què estiga classificat el cos, escala o agrupació professional funcionarial al qual estiguen adscrits els llocs objecte de la convocatòria. La valoració del grau de desenvolupament professional s’efectuarà puntuant exclusivament el GDP més alt reconegut, sempre que no constituïsca un requisit del lloc, segons el que disposa la present convocatòria, d’acord amb la puntuació següent:

|  |  |
| --- | --- |
| *GDP reconegut* | *Punts* |
| I | 1 |
| II | 2 |
| III | 3 |
| IV | 4 |

2.2) Grau de nivell competencial reconegut igual o superior al del lloc sol·licitat: es valorarà amb 1 punt. Conforme al que es preveu en la disposició addicional tercera del Decret 3/2017, el grau personal consolidat és equivalent al grau de nivell competencial reconegut.

3) Formació: la puntuació màxima possible a obtindre en el present apartat serà de 14 punts, obtinguts pels conceptes següents:

3.1) Titulacions acadèmiques oficials: la puntuació màxima possible a obtindre en el present apartat serà de 3 punts.

Per estar en possessió de titulació acadèmica de superior nivell, o de més d’una titulació acadèmica del mateix nivell a l’exigit per a l’accés al cos, la puntuació més alta de les següents:

– Doctorat, màster universitari oficial, llicenciatura, enginyeria, arquitectura o equivalent: 3 punts.

– Grau universitari, diplomatura, enginyeria tècnica, arquitectura tècnica o equivalent: 2,5 punts.

3.2) Cursos de formació i perfeccionament: es valoraran les accions formatives següents, rebudes o impartides, fins a un màxim de 7 punts:

3.2.1) Cursos rebuts que hagen sigut convocats, gestionats o homologats per l’IVAP, per centres de formació de personal empleat públic o per les organitzacions sindicals o altres promotors, dins del marc dels acords de formació per a l’ocupació de les administracions públiques vigents en el moment de la seua realització, segons les escales següents:

I. Cursos que s’hagen realitzat en els deu anys anteriors a la data de publicació de la convocatòria:

De 100 o més hores: 2,00 punts.

De 75 o més hores: 1,50 punts.

De 50 o més hores: 1,00 punt.

De 25 o més hores: 0,50 punts.

De 15 o més hores: 0,20 punts.

II. Cursos en matèria d’igualtat o de prevenció de riscos laborals que s’hagen realitzat en els deu anys anteriors a la data de publicació de la convocatòria:

De 100 o més hores: 2,50 punts.

De 75 o més hores: 2,00 punts.

De 50 o més hores: 1,25 punts.

De 25 o més hores: 0,60 punts.

De 15 o més hores: 0,25 punts.

III. Cursos que s’hagen realitzat més de deu anys abans de la data de publicació de la convocatòria:

De 100 o més hores: 1,00 punts.

De 75 o més hores: 0,75 punts.

De 50 o més hores: 0,50 punts.

De 25 o més hores: 0,25 punts.

De 15 o més hores: 0,10 punts.

IV. Cursos en matèria d’igualtat o de prevenció de riscos laborals que s’hagen realitzat més de deu anys abans de la data de publicació de la convocatòria:

De 100 o més hores: 1,25 punts.

De 75 o més hores: 1,00 punt.

De 50 o més hores: 0,60 punts.

De 25 o més hores: 0,30 punts.

De 15 o més hores: 0,15 punts.

Es valoraran els cursos certificats o en condicions de ser-ho en la data de finalització del termini per a la presentació de la sol·licitud.

En cap cas es puntuaran els cursos de valencià ni els d’idiomes, ni els cursos pertanyents a una carrera universitària, els cursos de doctorat o dels diferents instituts de les universitats, quan formen part del pla d’estudis del centre, ni els cursos derivats de processos selectius, promoció interna, plans d’ordenació de recursos humans, o d’adaptació del règim jurídic a la naturalesa dels llocs que s’ocupen.

3.2.2) Docència impartida en cursos que hagen sigut convocats o homologats per l’IVAP, per centres de formació de personal empleat públic o per les organitzacions sindicals o altres promotors, dins del marc dels acords de formació per a l’ocupació de les administracions públiques vigents en el moment de realització dels cursos. Serà valorada la suma de les hores de cada curs diferent impartit, i no seran susceptibles de valoració les impartides en successives edicions d’un mateix curs.

La impartició es valorarà d’acord amb l’escala següent:

a) 100 o més hores: 3 punts.

b) 50 o més hores: 2 punts.

c) 10 o més hores: 1 punt.

3.2.3) Altres títols de postgrau expedits per les universitats, sempre que no hagueren servit per a l’accés al cos o escala a què estan adscrits els llocs objecte d’esta convocatòria ni hagen sigut valorats en l’apartat 3.1 d’esta convocatòria.

La valoració de cada màster universitari oficial serà de 3 punts.

La resta de títols universitaris de postgrau es valorarà d’acord amb l’escala següent:

a) De 300 o més hores: 2,00 punts.

b) De 200 o més hores: 1,50 punts.

c) De 100 o més hores: 1,00 punts.

3.3) Coneixements de valencià: la puntuació màxima possible a obtindre en el present apartat serà d’1 punt.

Per estar en possessió d’un certificat de capacitació tècnica expedit per la Junta Qualificadora de Coneixements de Valencià (Llenguatge Administratiu, Llenguatge als Mitjans de Comunicació o Correcció de Textos), s’afegirà 1 punt.

3.4) Coneixements d’idiomes comunitaris: es valorarà el coneixement de llengües oficials de la Unió Europea, diferents de la llengua castellana, segons els nivells especificats, i s’acreditarà documentalment mitjançant títols, diplomes i certificats expedits per les escoles oficials d’idiomes, per les universitats espanyoles que seguisquen el model d’acreditació d’exàmens de l’Associació de Centres de Llengües d’Educació Superior (ACLES), així com tots aquells indicats en l’annex del Decret 61/2013, de 17 de maig, del Consell, pel qual s’establix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per orde de la conselleria competent en matèria d’educació.

Este apartat es valorarà fins a un màxim de 3 punts.

Per cada idioma es valorarà la puntuació més alta que s’obtinga d’acord amb el quadre de puntuació següent:

|  |  |  |  |  |
| --- | --- | --- | --- | --- |
| *Pla antic* | *RD 967/1988* | *RD 1629/2006* | *Certificació MCER (LO 8/2013)* | *Puntuació* |
| 1r curs | 1r cicle elemental | 1r nivell bàsic | 1r d’A2 | 0,4 |
| 2n curs | 2n cicle elemental | 2n nivell bàsic  Certificat nivell bàsic | 2n d’A2  Certificat nivell A2 | 1,2 |
| *–* | – | 1r nivell mitjà | 1r de B1 | 1,5 |
| 3r curs | 3r cicle elemental Certificat elemental | 2n nivell mitjà  Certificat nivell mitjà | 2n de B1  Certificat nivell B1 | 2,2 |
| 4t curs | 1r cicle superior | 1r nivell superior | 1r de B2 | 2,7 |
| Revàlida / títol d’idioma | 2n cicle superior Certificat aptitud | 2n nivell superior Certificat nivell superior | 2n de B2  Certificat nivell B2 | 3,3 |
|  |  |  | Certificat  nivells C1 i C2 | 4 |

  

4) Acompliment com a personal funcionari de carrera en llocs dels cossos detallats en el paràgraf primer, d’igual o superior nivell competencial al dels llocs convocats. L’acompliment es valorarà a raó de 0,1 punts per mes complet treballat, excepte quan s’haguera exercit en comissió de servicis, i es valorarà en este últim cas a raó de 0,05 punts per mes treballat. La puntuació màxima possible a obtindre en el present apartat serà de 5 punts.

5) Víctima del terrorisme o víctima de violència de gènere. A les persones empleades públiques que acrediten la condició de víctimes del terrorisme o d’amenaçades, així com les empleades públiques que acrediten la condició de víctimes de violència de gènere, se les puntuarà amb 10 punts, quan així conste en la convocatòria.

B) Segona fase. Mèrits específics

La puntuació màxima a obtindre en la segona fase és de 44 punts.

1) Memòria: la puntuació màxima possible a obtindre en el present apartat serà de 20 punts.

Les persones participants han de presentar una memòria estructurada, elaborada personalment, relacionada amb el contingut funcional del lloc. La memòria ha de contindre un pla per a exercir el lloc convocat, amb les possibles iniciatives que l’aspirant considere d’interés.

La memòria s’ha de presentar juntament amb la sol·licitud en la Seu Electrònica de l’AVL, o, almenys, abans de la finalització del termini de presentació prevista en esta convocatòria. En cap cas s’admetrà la presentació de la memòria amb posterioritat a l’acabament del termini. L’extensió màxima de la memòria serà de 40.000 caràcters amb espais, i es presentarà en DIN A4 i tipografia Arial 11.

La puntuació de cada aspirant s’obté amb la mitjana aritmètica de les puntuacions atorgades per cada un dels membres de la comissió d’avaluació, i es rebutjaran la màxima i la mínima concedides, o, si és el cas, una de les que apareguen repetides com a tals. Les puntuacions atorgades a les persones aspirants s’han de reflectir en l’acta que s’alçarà a este efecte.

2) Entrevista: la puntuació màxima possible a obtindre en el present apartat serà de 24 punts.

S’efectuarà una entrevista a les persones aspirants amb la finalitat de valorar les aptituds per a assumir les responsabilitats, en relació amb les funcions pròpies del lloc de treball i les competències de la institució establides en l’article 7 de la Llei 7/1998, de 16 de setembre, de creació de l’Acadèmia Valenciana de la Llengua (normativa lingüística del valencià, toponímia i l’onomàstica oficial de la Comunitat Valenciana, i ús del valencià). També es podran demanar, per part de la comissió d’avaluació, precisions sobre aspectes de la memòria presentada.

La duració de l’entrevista no pot excedir de vint-i-cinc minuts. L’assistència a l’entrevista és requisit indispensable per a poder superar la segona fase i optar a l’adjudicació del lloc convocat. S’ha de deixar constància de l’entrevista, en garantia de l’objectivitat i la transparència del procediment i dels drets de les persones interessades, fent-ne una gravació audiovisual. Les gravacions estan sotmeses al que preveu la normativa vigent en matèria de protecció de dades de caràcter personal.

La puntuació de cada aspirant s’obté amb la mitjana aritmètica de les puntuacions atorgades per cada un dels membres de la comissió d’avaluació, i es rebutjaran la màxima i la mínima concedides, o, si és el cas, una de les que apareguen repetides com a tals. Les puntuacions atorgades a les persones aspirants s’han de reflectir en l’acta que s’alçarà a este efecte.

La citació per a la realització de l’entrevista es publicarà en la pàgina web de l’Acadèmia Valenciana de la Llengua ([https://www.avl.gva.es/en/web/convocatories/convocatories)](https://www.avl.gva.es/en/web/convocatories/convocatories) ) per al coneixement de les persones aspirants.

*Quinta. Puntuació mínima*

Per a poder accedir a la segona fase del concurs, cal aconseguir un mínim de 10 punts en la primera.

Per a obtindre l’adjudicació d’un dels llocs, cal aconseguir un mínim de 20 punts en el total de les dos fases.

*Sexta. Avaluació de mèrits*

Només es tindran en compte els mèrits al·legats, obtinguts i acreditats, abans que acabe el termini de presentació de sol·licituds per a participar en este concurs.

Les sol·licituds hauran de detallar, en tot cas, els mèrits que s’al·leguen i indicar si es troben o no inscrits en el Registre de Personal de la Generalitat o òrgan competent equivalent de la institució a què pertanga la persona concursant.

S’entendran al·legats i acreditats els mèrits generals que consten anotats en el Registre de Personal de la Generalitat o òrgan competent equivalent de la institució a què pertanga la persona concursant abans de la finalització del termini de presentació de sol·licituds, i que s’hagen de valorar d’acord amb la convocatòria sense necessitat d’aportar la documentació acreditativa corresponent.

Pel que fa als mèrits al·legats que no consten anotats i estiguen en condicions d’obtindre’s abans de la finalització del termini de presentació de sol·licituds, s’haurà de presentar, juntament amb la sol·licitud telemàtica de participació, una còpia de la documentació acreditativa corresponent o, en defecte d’això, una declaració responsable.

Els mèrits seran avaluats per una comissió d’avaluació, la composició de la qual s’indica en la base 10 de la present resolució.

Solament serà procedent la valoració dels mèrits al·legats per les persones participants quan estes complisquen els requisits exigits per a l’exercici del lloc.

En qualsevol moment del procés, la Comissió de Valoració podrà requerir del personal participant aclariment sobre la documentació acreditativa dels mèrits al·legats a fi de comprovar-ne l’existència o aclarir dubtes sobre la seua interpretació. La no aportació d’esta documentació en el termini que s’indique, en cas de ser necessari, o la constatació, a la vista de la documentació aportada, de l’existència de falsedats en els mèrits al·legats, suposarà l’exclusió dels mèrits afectats en la valoració del concurs, sense perjuí de les responsabilitats penals, civils o administratives que siguen procedents.

*Sèptima. Adjudicació de destinacions*

L’adjudicació de destinació es farà segons l’orde de la puntuació que hagen obtingut els participants en cada lloc de treball convocat per aplicació del barem assenyalat en la base quarta. En l’adjudicació se seguirà l’orde de preferència expressat en la sol·licitud per la persona interessada. L’orde de preferència és l’orde d’enumeració dels llocs de treball en l’apartat corresponent de la sol·licitud.

La comissió de valoració elaborarà la proposta de resolució i l’exposarà en la pàgina web de l’Acadèmia Valenciana de la Llengua ([https://www.avl.gva.es/en/web/convocatories/convocatories)](https://www.avl.gva.es/en/web/convocatories/convocatories) ) perquè en prenguen coneixement les persones interessades, les quals podran presentar, en el termini de 10 dies hàbils, comptadors des de l’endemà de la seua exposició, les al·legacions i justificacions que consideren pertinents davant de la comissió de valoració de la convocatòria.

Una vegada estudiades les al·legacions, la comissió elevarà la proposta d’adjudicació definitiva a la Presidència de l’Acadèmia Valenciana de la Llengua.

*Octava. Resolució del concurs*

La Presidència dictarà la resolució que siga procedent i ordenarà la seua publicació en el *Diari Oficial de la Generalitat Valenciana*. Esta publicació servirà de notificació a les persones interessades.

La resolució es produirà i s’ordenarà la corresponent publicació en el *Diari Oficial de la Generalitat Valenciana*  en un termini no superior a sis mesos, comptadors des de l’endemà de la data en què acabe el termini de presentació de sol·licituds.

En la resolució d’esta convocatòria s’indicarà expressament la data de començament dels terminis per a la presa de possessió.

*Novena. Desistiment i renúncia*

1) Desistiment: els concursants podran desistir de la seua petició en qualsevol moment del procediment anterior a l’elevació de la proposta de resolució a la Presidència de l’Acadèmia Valenciana de la Llengua. Després del tràmit indicat, no s’acceptarà cap desistiment, per la qual cosa les persones que hi participen quedaran vinculades a les seues sol·licituds i al resultat del concurs.

Així mateix, es podrà desistir de la participació en el present concurs o renunciar al lloc adjudicat quan hagen transcorregut més de nou mesos entre la convocatòria i la resolució del concurs.

2) Renúncia: no tindrà cap efecte la renúncia a la destinació adjudicada en este concurs, llevat que abans que acabe el termini de presa de possessió, excloses les pròrrogues que eventualment s’acorden, les persones interessades obtinguen una altra destinació per resolució d’una altra convocatòria concurrent, tant de concurs com de lliure designació, i en este cas podran optar per una de les destinacions adjudicades per mitjà d’un escrit dirigit a la Presidència de l’Acadèmia Valenciana de la Llengua.

A este efecte, s’entenen per convocatòries concurrents aquelles en què, en la data d’acabament del seu termini de presentació de sol·licituds, no s’haja publicat la resolució d’una altra.

*Deu. Comissió d’avaluació*

La comissió d’avaluació del present concurs estarà composta pels membres següents:

President: Agustí Colomer Ferràndiz

Vocals:

– Josep Lacreu Cuesta

– Maria Teresa Mollà Villaplana

– Emili Sáez Aranda

Vocal secretària amb veu i vot: Anna Soriano Ribelles

La comissió d’avaluació podrà sol·licitar a la Presidència de l’Acadèmia Valenciana de la Llengua la designació d’experts que, en qualitat d’assessors, actuaran amb veu però sense vot.

El funcionament de la comissió de valoració s’ajustarà al que preveu el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i al que establix la Llei 40/2015, d’1 d’octubre, de règim jurídic del sector públic per als òrgans col·legiats.

*Onze. Recursos*

D’acord amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei 23/1998, de 13 de juliol, reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’ha d’interposar davant de la Presidència de l’AVL en el termini d’un mes comptador des de l’endemà de la publicació d’este acord.

b) El recurs contenciós administratiu s’ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l’endemà de la publicació d’este acord.

  

València, 12 d'agost de 2024

Verònica Cantó Doménech

Presidenta